
Apreciable lector/a, 

Na Aruba tin un dicho basta conoci 
cu sa wordo usa pa varios hende, es- 
ta: anja nobo bida nobo. Cu esey e 
persona cu a usele kier duna su bida 
o loke e ta hasiendo un inicio nobo, 
cu bon speranza. Hopilesado di Ta- 
ray por a ripara cu ultimo tempo 
Taray no tawata sali frecuentemen- 
te manera na cuminsamento. Ta asi- 
na cu e redakshon cu tawata hasi e 
trabow duro su so no por a bin kla. 
Kon ku bai bin, Centro di Bario 
Noord a hanja otro persona ku kier 
tuma riba nan lomba e trabow pisa 
di percura pa Taray sali normalmen- 

^ te manera tawata e caso 1 biaha pa 
luna. Fuera di e 12 numbeman di 
anja 1979, e redakshon mestsr pur- 
ba saca 4 number mas, pa cubri 
esunnan cu tawata falta di e anja cu 
a pasa (1978). Kier min abonado- 
nan no mester pensa cu nan a per- 
de nan placa di abono di anja pa- 
sa. 

Bueno prome cu sigi nos no por ke- 
da sin gradici e redakshon cu tawata 
percura pa e amantenan di Taray 



tur luna tin algo pa lesa. Por cierto 
nos por bisa cu personanan aki a 
hasi un trabow formidable. Direkti- 
va di C.B.N. den hopi ocashon a 
hanja cartanan di personanan cu ta- 
wata encanta cu e Revista Taray. 
Aunké cu mester bisa cu varios kri- 
ticanan tambe a wordo lanza y na 
nan luga. Pero esey no ta kita cu 
Centro di Bario Noord tawatin un 
revista cu e por ta orgulloso di dje. 
Na e personanan cu tawata forma 
parti di e redakshon ta bai mil pa- 
labra di danki pa boso bunita tra- 
bow. Y nos ta spera cu den futuro 
boso lo sigi coopera di un forma o 
otro cu e revista Taray. 

Mi ta supone cu boso ta ancioso 
pa sa ken ta e personanan cu lo 
tin e tarea pa percura pa bo hanja 
e revista Taray tur luna. Pues e re- 
dakshon ta consisti di e siguiente 
personanan: 

Pedro Figaroa ken alavez ta e coor- 
dinador di Revista Taray, Ita Rider- 
staat, Chinda Semeleer, Chando Pie- 
tersz, Stanley Heinze, (Frans Eduar- 
do)?? 

Nos speranza ta pa por ejecuta e 
trabow duro aki na un manera favo- 
rable pa asina revista Taray keda un 
revista cu ta vale la pena. Pero di 
banda di e lesadoman tambe nos 
ta spera coóperashon pa hasi Taray 
bira mas atractivo. Esaki por sose- 




de door di manda remetidonan, 
contestanan riba preguntanan, y 
preguntanan cu uno o otro lesador 
kier pa redakshon cu Taray contes- 
ta. Tambe storianan di pueblo di 
Noord, o cu un lesador ta hanja 
interesante y kier publika den nos 
revista. 

Bueno kisas awor bo por compron- 
de ta di kon nos a cuminza cu e di- 
cho cu tanto a wordo usa den ulti- 
mo luna pa personanan cu 1978 no 
tawata asina bon pa nan. Podise un 
tristo recuerdo, un mal final bueno 
no ta importante kiko a pasa laga 
nos cuminsa di nobo - “Anja nobo - 
Bida nobo.” 



"YUDA C.B.N. TRAHA DURO PA NOORD TIN UN BON FUTURO” 

DIREKTIVA NOBO 


Personanan ku ta hopi cerka di Cen- 
tro di Bario Noord por a ripara o 
tende ku direktiva di Centro di Ba- 
rio a kambia. Esaki ta berdad. 
Komo ta e prome Taray ku ta sali 
pa e aña aki, tabata un bon oportu- 
nidad pa usa un pida espacio den e 
revista aki pa e pueblo di Noord 
hanja un chens pa sera konoci ku 
direktiva nobo di nos Centro. Mi 
mester bisa ku den dos forma e di- 
rektiva a kambia. Otro personanan 
a bira miembro di direktiva, pues 
kara nobo i e kantidad di persona- 
nan tambe a subi. E prome punto 
ta debf ku otro miembronan di 
direktiva a sali pa un o otro motibo. 

E di dos punto tabata necesario, 
pues mas miembronan den bestuur, 
pasobra e labor ku mester wordu 
hasi ta bira dia pa dia mas hopi. 
Promer ku pasa pa e introdukshon 
di e direktiva nobo ta hopi impor- 
tante pa e pueblo, especialmente 
di Noord wordu poni na altura kon 
un persona por bira miembro di di- 
rektiva di fundashon Centro di Ba- 
rio Noord. No ta pa nada o un joke 
mi a skirbi fundashon/stichting. 
Mester hasi un diferensia entre un 
fundashon/stichting i un club/orga- 
nisashon/vereniging. 

Un di e puntonan kaminda e dos 
sistemanan aki ta diferensia ta ku 
un no tin miembro i e otro si. Ma- 
nera nos tur sa Centro di Bario 
Noord ta un fundashon, pues esey 
ta trese ku ne ku e no por tin miem- 
bro. Esey ta refleha tambe den 
práktiko, pasobra tur hende por 
drenta den e edificio ora e ta habri. 
Tambe tin oranan ku tur hende no 
por drenta, p.e. ora e edificio ta na 
huur pa fiesta di bruid, ora un ko- 
mishon di C.B.N. a pone un fiesta 
chikito pa su kolaboradoman. 

Un ehempel densNoord di un orga- 
nisashon/vereniging ta Country 
Club Noord. E club aki tin su 
miembronan ku ta paga kontribu- 
shon pa ta pertenecé na e club ko- 
mo miembro. E miembronan aki, 


tur aña ta eligf nan miembronan di 
direktiva. 

E ora bo ta puntra bo mes kon e di- 
rektiva di C.B.Noord ta wordu eligi 
anto? Pues e ta bai den un sistema 
di coodapshon, esey kier meen ku 
si un miembro di direktiva pidi i 
haña su retiro, e persona aki por 
trece padilanti nomber di un perso- 
na ku e ta kere ku por funkshona 
komo miembro di direktiva. E otro 
miembronan di direktiva ku a keda, 
ta bai vota riba e persona ku a wor- 
du proponé. Si e persona ku a sali 
no trece ningun hende e direktiva 
mes mester buska un hende for di e 
pueblo pa reemplaza esun saliente. 
Bueno laga nos paga tino awor na e 
direktiva nobo. 

Den reunionnan, fecha 22 i 29 -11 
1978 e siguiente personanan awor- 
du eligf i puestonan a wordu parti. 


DIREKTIVA NOBO: 

Komo president a worde eligf 
Chando Pietersz, sekretario a bira 
señor Adrian Boekhoudt, tesorero 

señor Jossy Tromp. 

Despues nos por lesa e nomber- 
nan di e komisarionan i tras di nan 
nomber un o otro puesto. 
Srta. Chinda Semeleer-vice-presi- 
dent, sr. Felix Flanegien- segundo 
secretario,sr. S. Brete- segundo teso- 
rero, srta. Maria Kelly, srta. Ita Rid- 
derstaat, sr. Chin Kelly, w Etley Las- 
ten, sr. Mommie Tromp, sr. Don- 
nie Pieters i sr. Pedro Figaroa. 
Tambe ta traha den Centro di Bario 
Noord im trahado social kende ta 
sr. Stanley Heinze. 

For di Hulanda ta koriendo stage 
(parti praktiko di su estudio) sr. 
Quito Nicolaas. 

Pa e trabow administrativo i biblio- 
teka ta perkurá e dinámiko caballe- 
ro sr. Ivan Figaroa. Komo bartender 
(tras di bar) ta sr. Tony Tromp i sr. 
Franklin de Kort. Komo beheerder 
ta den servicio di C.B.N. sr. Pedro 
Henriquez. 



President di C.B.N. 
Sr. Chando Pieters 



Secretario di C.B.N. 
Sr. Adrian Boekhoudt 



Tesorero dl C.B.N. 
Sr. Jossy Tromp 

BUBALI, CELEBRANDO 
SU 35 ANJA 
D1 EXISTENCIA. 


Dia 23 di september 1978, e popu- 
lar club di futball ^okal Bubali 
Sport Club tabatatin un fiesta, ya 
ku e club a rekordá su di 35 aña di 


existencia. 

Diasabra, dia 23 di september taba- 
tatin pa 7’or di anochi un Santo Sa- 
crificio den Iglesia Santa Anna na 



honor di Bubali durante kual nan a 
rekordá tur esnan ku a lucha ku Bu- 
bali i awe no t‘ey mas. 

Bastante parokianonan i natural- 


mente miembronan di Bubali a asis- 
ti na e ceremonia aki na unda pas- 
toor J. Vijverberg a tira un basta 
bon predikashi. Varios hende a ke- 
da hopi impreshoná. 

Manera e pueblo amante di futball 
sabi, Bubali Sport Club a ser fundá 
diadomingo 23 di september 1943 
pa 10.30 a.m. na kas di señor Regi- 
naldo Gomez, Sep. (R.I.P.) na Hato 
pa un 15 amantenan di e deporte 
rey di futball den e bario di Bubali 
i Noord. E personanan presente ta- 
bata: Juan Tromp (R.I.P.), Crispin 
Eckmeyer, Dolfi Arends, Germito 
Tromp, Jose Tromp, Cristobal 


Tromp, Augustin Semerel, Andre- 
sito Ridderstaat, Marco Tromp, Ne- 
mencio Tromp, Nicolaas Tromp, 
Benito Giel, Pablo Kelly, Porfñio 
Gomez, Reginaldo Gomez (R.I.P.) 
i Ambrosio Gomez (R.I.P.) 
Conjuntamente e personanan ariba 
mencioná a funda Bubali Sport 
Club. Nomber di Bubali Sport Club 
a wordu duná pa sr. Reginaldo Go- 
mez, Sr. Augustin Semerel a duna 
e kolor di bandera kual ta berde i 
blanko. E diseño di e bandera ta 
bini di sr. Dolfi Arends. 

Den su 35 anja di existencia Bubali 
a konoce diferente direktivanan. 
Den e promer direktiva tabata sin- 
ta: 1. President: Sr. Augustin Seme- 
rel. 2. Vice-president: Sr. Nicolaas 
Tromp. 3. Secretario: Sr. Juan 
Tromp (R.I.P.). 4. Segundo secreta- 
rio: Sr. Dolfi Arends. 5. Tesorero: 
Sr. Reginaldo Gomez (R.I.P.). 6. 
Segundo tesorero: Sr. Grispin Eck- 
meyer. 7. Komisarionan: Sr. Germi- 
to Tromp i Sr. Jose Tromp. 
Naturalmente ku den kurso di aña 
e club hopi aktivo aki a konocé va- 


Tienda 

Edificia di Bubali den konstrukshon 

•ios lidernan, presidentnan ku a ju- 
la i sigi lucha pa Bubaii por celebra 
u 35 aniversario. 

Tabatatin hasta un tempo ku Buba- 
i tabata depende di 13 hungador- 
lan so i solamente un persona ku 
a señor Vicente Henriquez a keda 
vanta e club aki pa varios aña ariba 
)ia. E señor aki a traha ku alma i 
:urpa pa su club. Palabranan di elo- 
*io, felicitashon i gradicimento ta 
>eguramente na su lugar. Sr. Henri- 
quez ainda ta hopi aktivo komo 
aiiembro di direktiva. Pabien. Den 
Noord, Bubali ta e uniko club ku 
i hiba e titulo maximo pa su dis- 
K ,rikto na aña 1975. Alavez e ta e 
team ku ta produci hopi hungador- 
nan pa e ultimo 15 añanan. 

Su hubenilnan a titulá kampeon 
aña sigi i aña pasá nan a titula nan 
mes sub-kampeon. Bubali ta konsis- 
ti di adspirantnan mayor i menor. 
Na aña 1958 Bubali a bira kampeon 
di A-Klas, pero a perde kontra di 
Estrella den e weganan di promo- 
shon i degradashon i despues mester 
a lucha duro 7 aña. 

Na 1965 nan a promove pa hoofd- 
klas. Den nan promer aña di hoofd- 
klas nan a bira sub-kampeon i taba- 
ta e promer team ku a logra esaki 
den su promer anja. 

Na 1967 nan a hunga den kampeo- 


nato Antiyano pa promer bez l a 
termina na di tres lugar. Bubdi a je- 
ga di biaha pa Venezuela i Costa Ri- 
ca i a realisá algun weganan amisto- 
so. Nan a enfrentá tambe tur e top- 
teamnan di Corsow i Bonaire. Na 
Aruba mes nan a hunga kontra di 
Transvaal di Surnam, Hartford di 
New York i Deportivo Mexico di 
Costa Rika. 

Pa por sigi lora den tempo ku prijs- 
nan ta subi barbaramente Bubali 
ta organisá fiestanan, sportdag. Asi- 
na e inevitable gastonan ta wordu 
kubri. Tambe nan ta haja cierto par- 
ti di rekaudashon di weganan na 
stadion for di A.V.B. i naturalmen- 
te tambe hopi ajudo di nan miem- 
bronan sostenedor. 

E organisashon di Bubali ta consisti 
di: 

— hoofdklas: 25 hungador. 

-- reserve-hoofdklas: 18 hungador f 

— junioren: 25 hungador 

— aspirant mayor: 27 hungador. 
-- 6 adspirant menor: 30 hungador. 

— miembronan sostenador: 200. 

Hungadoman den hoofdklas ta: 

a. Keepeman: Femando Tromp, 
Roy Leyba, Tico Sam Sin. 

b. Defénsanan: Norwin Gomez, Ir- 
win Helder, Sonny Tromp, Frank 


Gomez, Thomas Kwidama, Jong 
Tromp, Chon Kelly, Eric Leest i 
Betto Leest. 

c. Volantenan: Hose Tromp, Hon- 
chi Exkmeyer, Toni Eckmeyer. 

d. Delanteronan: Betto Tromp, Ki- 
ki Tromp, Theo Ruiz, Frans Luy- 
dens, Lucas Tromp, Lando Tromp, 
Eric Tromp. 

Direktiva aktual: 

E direktiva aktual ta consisti di: 
President: M. Wolff, Vice-president 
V. Henriquez, Secretario: J. Giel, 
Tesorero: J.M. Figaroa, segundo 
tesorero: R. Eckmeyer i comisa- 
rionan: A. Irausquin i B. Wolff. 

Dolor di kabez premordial ta nan 
clubhuis ku ainda ta den konstruk- 
shon. Nan ta financiá esaki ku nan 
propio medionan. Ta pesey e cele- 
brashon di 35 aña a bai un poko 
ketu. Den Centro di Bario tabatatin 
un fiesta si ku a wordu animá pa 
Vibracion ’74 i La Revolacion Lati- 
na. Un exito rotundo. 

Bueno aunke ta un poko tras di 
lomba Bubali hopi felicitaciones. 
Di nos banda nos kier a desea Sport 
Vereniging Bubali hopi forza, com- 
prenshon i cooperashon entre e 
miembronan. 

Sperando ku e aña aki si, ku forza 

di Dios, ku e edificio den konstruk- 
shon por bin kla. 

Pero mester pensa ku apertura di e 
edificio no tur kos ta kla. A1 kon- 
trario, e ora trabao duro ta kumin- 
sa, p.e. maneho, mantenshon, orga- 
nisá aktividades etc. 

Un punto masha positivo di Bubali 
ta i nos ta spera ku otro organisa- 
shonnan di Noord tambe sigi, ta e 
bon ehempel di Bubali ariba e tere- 
no aki. 

Esta e tempo i interes ku nan ta de- 


dilvá na e hubentud, door di perku- 
rá pa e hobennan aki ejerce un de- 
porte den nan tempo liber. Esey ta 
trece ku ne ku e hobennan aki ta 
haciendo algo util i nan ta wordu 
teni for di kaja. Pesey pueblo di 
Noord, apoyá Bubali i tur ora i tur 
momento ora ku nan ta ariba tere- 
no di bala. Boso apoyo lo por pone 
Bubali sali sigur sigur victorioso na 
tur enkuentro deportivo. Bubali pa- 
bien i go on. 




Capitan di Bubali 5r. Sonny Tromp luciendo cu e copa campionil 

Di bo gran amigo 
Manuel Chu 

CENTItO III KAKIO KOOOII IIKK 

CAIIKAVAIi (Historisil 



Na anja 1973 direktiva di C.B.N. a 
bin ku e idea briljante pa participa 
na parada di Carnaval. Nan a pone 
komo meta pa participa den e para- 
da anual na un manera barata pero 
toch bunita i alegre. 

Camaval na principio tabata un ak- 
tividad importá pero nos por bisa ku 
Aruba a adaptá tal festividad. 
Hendenan den C.B.N. semper kier a 
bin den parada ku algo históriko di 
Aruba. En particular ku algo di 
Noord. Den e promer salida, e gm- 
po di C.B.N. a bai bisti a la estilo 
1901. Ku trahenan simpel, pero ku 
un accento hopi Arubiano. (Idea es- 
telar di Sra. Imelda Eckmeyer) 

E grupo a logra 2 premio. Algu ku 
sin duda algun a kausa hopi admira- 
shon tabata e kas di torto, ku su 
piedra di mula, su kura di aloe i su 
“habitante.” E flota aki tambe a kai 
den es premionan. 

E anja siguiente (1974), Noord a 
join e parada pa di dos vez. E biaha 
aki e grupo a representa e deskubri- 
miento di Amba door di Españonan 
bao guia di e kapitan Alonso di Oje- 
da. (Epoca Españo) na anja 1499. 
Inkreible pero berdad e Norteronan 
a bin ku trahenan tipiko estilo Spa- 
ño i ku e barko di bela di Alonso de 
Ojeda. E gmpo a “konquista” hopi 
exito. Den su tercer anja di partici- 
pashon (1975) e grupo a bai bisti na 
Indjan i Frances. Esaki tabata pa re- 
korda e lucha ku a tuma lugar na 
Aruba esta Rooi Frances. Akinan e 
indjannan a batalla contra e invasor- 
nan Frances. 

Na anja 1976 Srta. Nita Gil a bin ku 
e idea pa traha bistirnan di hala di 
koko, ya ku Aruba ta un isla na un- 
da nos por mira kanto di e beach- 
nan hopi mata di koko. Durante va- 
rios anochinan den siman kantidad 
di participantenan tabata bmi ano- 
chi den edificio di C.B. pa vlecht 
nan sajanan, kamisa, blusa i sombré 
di hala di koko. Hopi di nan tabata 

berdaderamente obranan arti'stiko. 
Na anja 1977 e parokia di Noord a 
celebrá na un manera mashar gran- 
dioso nan 200 anja di existencia. A 
surgi e idea pa bin ku trahenan di 
antaño. E hende muhernan a bini 
ku blusa blanko i saya largo di dife- 
rente kolor, sjal pretu i un lenso 
rond di kabez. E hende hombernan 
a bin ku kamisa blanko, karson stre- 
pia ku kjel, sombré, wandelstok i 
pipa. Riba e karosa nos por a mira 
un otro obra maestra esta un kas 
full di torto ku adorno tipiko di an- 
taño. 

Anja pasá (1978) Den kayanan di 
O’stad hopi hende por a mira e gru- 
po di C.B.N. ku a sobresali riba va- 
rios otro gruponan. E biaha aki nos a 
sera konoci ku diferente comman- 
deursnan Francésinan esposanan, 
ku Aruba a jega di konocé. Hopi di 
es trahenan tabata na estilo bran- 
cés. Tabata un parada luhoso, ko- 
mo ku e participantenan a usa panja 
di felpa. Riba e karosa nos por a 
mira e Willem III-toren. Un fila 
hopi kolorido. 

Ba es anja aki Komishon di Carnaval 
lo bin ku algo uniko atrobe. Di 
tempran kaba Norteronan a bin in- 
skribi nan nomber. Nan tambe kier 


celebra e 25 anja di Carnaval ariba 
un manera nunka visto. 

BIBA CARNAVAL - BIBA C.B.N. 
BIBA NOORD. 





EVENEMENTONAN CARNAVALESKO 
* DEN C.B.N. 



Celebrando su 25 anja di Carnaval, 
Stichting Arubaanse Carnaval ta or- 
ganisando aktividadnan den tur dis- 
triktonan. Den C.B.N. tambe ya a 
tuma varios aktividadnan Carnava- 
Jesko. 
r?.E. 

1. Dia 8 di januari. 

Riba e dia aki e pueblo di 
Noord por a goza di algun peli- 
kulanan di Carnaval di anjanan 
anterior. Tabata tin hopi co- 
mentariosnan positivo. 


2. Dia 19 di januari. 

A tuma lugar den e edificio e 
elekshon di reina infantil Noord 
Tabatatin 7 kandidatas ku a 
participá. Nombernan ta: 

1. Sharon Evertsz 

2. Laura Winterdaal 
||. Sandra Laclé 

Julisca Peña 

5. Linda Veslasquez 

6. Marlin Tromp 

7. Dorinda Tromp 


Despues di algun momento di hopi 
alegria, gritamento batimento di 
man i apoyo kontinuo a keda komo 
feliz ganadora e hobencita Sandra 
Laclé. Komo runner-up a keda e ho- 
bencita Laura Winterdaal. Hoben- 
cita Lacle a wordu koroná pa sen- 
jor Martin Flanegien. Di Gobierno 
Central e hobencita a ricibi for di 
mannan di tesorero di C.B.N. senjor 
Jossy Tromp un bunita beker como 
rekuerdo di es anochi tan inolvida- 
bel. Pabien di revista Taray. 

3. Dia 29 di januari 

Dia 29 di januari a tuma riba 
tereno di feria, un grandioso 
Carnival Show and Public Dan- 
ce. Musika tabata na enkargo di 
Dynamic Sound i un brassband. 
E show tabata den mannan di 
Sylvia Laurens. Akinan nos por 
a mira varios trahenan i head- 
pieces trahá especialmente pa 
nos gran carnaval. E publiko 
grandi ku a asisti por a gosa i 
baila te 12’or di anochi. 

4. Dia 2 di februari. 

Durante un fiesta hopi animá e 
pueblo di Noord otra vez a dis- 


fruta di un elekshon di reina. 
For di varios barionan di Noord 
mucha muhernan bunita, ele- 
gante i cariñosa a duna nan coo- 
perashon pa ku nos elekshon 
por bira un exito rotundo. 

E jurado kwal tabatin un tra- 
bow hopi dificil mester a elegi e 
reina hubenil for di 10 kandida- 
tas. Esta: 

1. Marisa Eckmeyer (17) 

2. Annie Zievinger (14) 

3. Rina Frank (17) 

4. Alexandrina Ridderstaat (16) 

5. Swinda Thiel (14) 

6. Glenda Trimon (15) 

7. Valentina Luidens (14) 

8. Shirley Semeleer (15) 

9. Sharline Oduber (13) 

10. Karensa Wever (15) 

Maestro i maestra di ceremonia ta- 
bata senjor Edwin Abath i senjora 
Elvira Vrolijk. A asisti un gran kan- 
tidad di personanan i tur tabata 
apoya nan kandidatas. Hopi kandi- 
datas a bin ku nan mes un brass- 
band i boso lektor por komprende 
ki ambiente festivo tabata reina den 
e edificio di C.B.N. 







Pa mas of menos 10.15 p.m. desi- 
shon a kai i bao gritunan di un pu- 
bliko hopi enthusiasma, Señorita 
Sharline Oduber a sali komo triun- 
fadora. Komo runner-up a keda 
Srta. Shirley Semeleer. Nos reina 
hubenil a ser koroná pa Srta. Li- 
dwina Perez, representando Sr. 
Kelkboom i for di mannan di nos 
hoben i dinámico presidente di 
C.B.N. Senjor Chando Pietersz e ga- 
nadora a ricibi su beker pa kortesia 
di Gobierno Central. Tambe Senjor 
Chua Farro di Hoffi Seroe Janchi a 
regala e reina un pasashi ida i vuelta 
pa Venezuela. Nos felicitashon na e 
kandidata ganadora i nos ta spera 
ku Sharline Oduber lo representa 
Noord su hubentud na un manera 
extraordinario. Hopi exito i bin ku 
e titulo e biaha aki pa Noord. 

5. Dia 5 di februari. 

Jump-up . Hoben i bieuw, gran- 
di i chikito a akumula huntu 
ariba e veld di bala bieuw di Bu- 
bali pa asina forma un fila largo. 
Pa oranan largo centenares di 
hende tabata bailando ariba e 
kaminda grandi Noord pa Cen- 
tro di Bario. Un multitud di 
personanan tabata pará for di 
tempran kanto di kaminda. 
Otronan a bin stashoná nan 
auto i kamna bai encontra e pa- 
rada. Otronan kanto di kamin- 
da ku no por a resisti e tenta- 
shon di e sonidonan alegre di e 
drumnan tambe a dicidi di bula 
den e parada. Bueno, t’asina 
kos mester bai. Ariba un ano- 
chi asina henter pueblo mester 
ta ariba pia pa fiesta e 25 anja 
di nos Carnaval. 

6. Dia 10 di februari. 

Centro di Bario ta bin otra vez 
ku su grandioso parada di mu- 
cha. E parada aki, ku a bira un 
tradishon den Noord, lo sali pa 
2’or for di veld bieuw di Bubali, 
pasando riba kaminda di Noord 
pa Centro di Bario. Tin diferen- 
te gruponan i kada uno bin ku 
algo uniko. Nos lo mira: 
Grupo di cresh, kleuterschool, 
muchanan di skolnan básiko. 


Lo tin muchanan bisti na star- 
wars, a la Mexicana, kabouter, 
marioneta, belgroep, U.F.O., 
Travolta-gang, grupo di Katiri, 
Monserat i hopi mas. 

Lo participá mas of menos 500 
mucha. Lo tin 60 lidernan pa 
dirigi e grupo, 4 steelbands, 1 
cohunto i 2 brassband a bisa ku 
nan tambe lo duna nan koope- 
rashon. Den e parada lo tin 2 
pickup ku lo fungi komo bar. 
Tur e reinanan ta keda kordial- 
mente invita pa join e spectacu- 
lo aki. Despues di parada lo tin 
un jump-up te 8’or di anochi 
den C.B.N. i entrada general lo 
ta F. 1,— Wel, lektornan nos ta 
spera di mira boso kara kanto di 
kaminda of den nos edificio pa 
asina munstra bo apoyo. Ban 
haci e parada di mucha na 
Noord algo nunka visto den e 
25 anja ku Aruba ta celebrando 
su Carnaval. 

7. Dia 17 februari. 

Elekshon di reina grandi pa 
Noord. 

Kandidatas ku ta participa ta: 

1. Diana Leest (22) 

2. Candelaria Navas (18) 

3. IrmaTromp (19) 

4. Lilia Diaz (18) 


usika ta den mannan di Vibrashoi^ 
’74 i Adventure Steelband diTanK 
Leendert. Koronamento lo wordo 
ehekuta door di Sr. Charro Kelly i 
entregamento di beker lo ser haci 
pa Sr. Domi Tromp. 

9. Dia 25 di februari. 

Centro di Bario lo ta otro vez 
den e parada grandi na O’stad. 
Ku un kantidad di 112 persona 
buurtcentrum lo juda engrande- 
cé otra vez e fila Carnavalesko. 
E nomber di e grupo grandi aki 
ta: Fiesta di antaño - 1916. 


SLOGAN’s DI ULTIMO AÑANAN 
PA E OMSLAG DI TARAY^ 

Carnaval 21: 

Como Carnaval 21 no tin nin- 
gun 

Carnaval 22: 

Carnaval 22 ta e gran cos. 
Carnaval 23: 

Carnaval 23 semper na kabes 
Carnaval 24: 

Carnaval 24 kada ratu den lide- 
rato. 

Carnaval 25: 

Aruba su 25 Carnaval ta e gran 
festival. 

AVENTURA DI UN KRIKI 
CONTA PA E MES 


Scirbi pa Ellis Juliana 


HOLA KE TAL? Eh. dis- 

pensá mi mi familiaridad. M’a lubi- 
da cu ta cu hende mi ta papia. Se- 
gun m’a tende, hende nos sa gusta 
pa trata nan cu muchu frankesa, pe- 
ro siendo un insecto mi por a lubida 
esey, como den nos bida no ta nece- 
sario hunga papel di cabayero. Nos 
krikinan semper ta trata otro sin 
ningun clase di pantomina. No cu 
ami ta critica hende pa pantomina. 

. Esey no ta mi intencion, pero si mi 
por a hacié caba, anto mi ta pidi mil 
bes dispensa, como mi no ke pa 
hende pensa cu nos kriki nan ta ca- 
rece di educacion ni haña mas rabia 
riba nos cu loke nan tin caba. 
Nos ta bon educá den tur sentido. 
Mi mes por ehempel ta doctor den 
krikilogia. No muchu tempo pasá 
m’a caba cu mi estudio na e uni- 
versidad di mas grandi den mundu 
di kriki. Pero permiti mi introdu- 
ci mi mes. 

Mi nomber ta Krikilocoltafis Suali- 
methadoris, y pa cariño: Kriki. Mi 
nomber ta interesante, no? Pero no 
dudá bo; nomber grandi no por haci 
nada mas cu loke e ta, y mi no ta 


sinti mi interesante. Nos krikinan 
ta simpel y humilde, aunke esey no 
ta nificá cu nos ta chombon. Lubi- 
dá! 

Cada kriki individualmente ta bon 
studiá den tur leynan di kriki y ta 
biba te muri sin nunea violá esey- 
nan. 

Bo sabi cu mi ta maestro tambe den 
musica? No cu esaki ta un cos di 
bati pechu, pasobra nos ta nacé cu 
musica den nos bénanan. Nos por 
canta henter un anochi largu sin 
baha ni mitar tono y sin perde ni un 
cuartu slá di ritmo. Bueno, sucu no 
sa gaba su mes, pero ora bo ta bon 
ta bon bo ta, no ta ’sina? 

Awor cu bo sa mi nomber di cariño, 
jamá mi Kriki. Simplemente Kriki, 
sin doctor^ ni shon. Apesar kico tin 
den un titulo? Si morto bin haci bo 
un bishita, e no ta tene cuenta cu 
ningun di e cosnan ey. Ta cu e mes 
frialdad y sarcasmo di custumber e 
ta supla bo bela paga. Y ora bo ta 
morto bo ta, sin rango ni titulo. 
Pero lagá mi no sigi papia muchu 
riba morto. Mi intencion ta pa con- 
ta bo algu di mi aventuranan, mi 
estudionan. Naturalmente mi 
mester a bisa algu di mi mes pa du- 


na bo un idea mas o menos ta cu 
kén bo ta tratando. No ta’asina? 
Papiando di tratamentu, esey tambe 
ta un gran parti di mi estudio. Tra- 
to ta exigi tacto y bon manera. Si 
bo tin bon manera, bo por jega hopi 
leu den bida. 

Pero lagá mi cuminza contá bo di 
mi encuentro cu Buchi Lisimbein. 
No pa papia malu di dje, ma e ta un 
tipo brutu y grosero di primera cla- 
se. Un ignorante, un imbécil, un flo- 
ho, un simberguensa y demasiado 
peligroso. Bo sa di con e ta’asina? 
Wel, e ta sufri gravemente di un 
compleho Ey ta origen di su grose- 
ria y brutalidad. Esey mi por bisa 
cu siguransa como mi a studia den 
psicologia tambe. 

E ta un personahe - esey ta un nom- 
ber bunita pa “tercio” - cu semper 
ta prefera scuridad. Ma lagá mi sigi 
conta bo di nos encuentro. Lo mi 
no trata muchu nadescribi su mal- 
dad na placa chiki, pasobra esey no 
ta cos cu por sirbi bo di siñansa. 
Alcontrario. Pues, un dia tra-mer- 
dia mescos cu tur dia, despues di a 
lesa hopi buki interesantisimo, m’a 
sali dal un keiru. 


Carniceria 


PLAYA 


io ^ra.nde 

Estrella 


TRADING 


sStcre 

Pa tur sorto di 
carni, porkchop, galiña, 
sparerib y tur sorto di beleg, 


PA TUR ARTICULO 




TRAHA DI PAPEL, KARTON, 
OF PLASTIC, JAMA NOS 


pa bo licores 

Pasa semper na 


I NOS LO BIN 

SIRBIBO. 


cerbez 

CARNISERIA 

LA ESTRELLA 


TEL. 2787 Tomatenstraat 2 


refresco 

Patras di 

Situa na Klipstr 10 Botica del Pueblo 


CO. N.V. 


ijs 

Pa rri keda practico - loke semper 
rri ta y serrper lo mi keda mientras 
mi ta un kriki - rr’adicidi utilisá mi 
keirumentu den un bon estudio. 
Segun mi ta keiru mi ta nota tur lo- 
ke mi mira, y asina canando m’a ha- 
ña mi diripiente dilanti di un casita- 
pa no bisa un cueba - un montón di 
sapatu stinki den porta. No sola- 
mente stinki, pero kibrá ybrrr!, mi 
curpa ta cohe ril. 

Den mi mes m’a pensa: ta cuanto 
criatura infelis por ta bibaden e ha- 
bitacion tristu aki? 



Docter Kriki 


Por ta fiesta kisas, pero sin musica?- 
Mi curiosidad a manda mi bati na 
porta. Un stem pisá y fadá a zona te 
patras aja: “Ta ken?” Algu timido 
m’a responde : “Doctor Kriki”. 
“Doctro kico?”, ela gruña. M’a 
bolbe responde: “Un bishita, Dcc- 
tor Kriki”. 

“Coi toca of co’i balia?”, ela pun- 
tra. M’a dominá mi y contestá: “Mi 
ta un sientifico”. “Y ki donder bo 
ke?” ela gruña. 

Mas decente cu mi tabata por m’a 
responde: “Un entrevista cubo”. 
Ela haci “tchóch” y keda ketu. 
M’a tuma un brio cana drenta sin 
puntra cu mi ta bonbini o laga. 
Esey naturalmente ta contra regla 
di etiketa, pero tin bes bo ta haña 
bo obligá na violá e regla ey sino bo 
bo ta alcansá loke bo ke. 

Enfin, m’a haña mi den un cuarto 
cu ta hole muf, sin ni un pida mue- 
ble pa gracia y “persona” bentá 
abou na suela manera e só por. No 
tabatin bentana y solamente un 
lischtu miskiña di solo tabata bini 
di e entrada. 

M’a asercá y puntra cu masha corte- 
sia manera semper un kriki tin: “Cu 
ken mi tin honor. Un mal baf a dal 
mi den mi cara ora m’a haña pa 
contesta: 

“Bo ta robes. 

Esaki ta mi atras. 

Sigi cana poco mas 
Bo ta haña mi cabes”. 

Den mi trabou mi mester tin masha 
tacto y pasenshi. M’a cana fula-fula 
te ora m’a alcansá e “otro banda” 
cual m’a informá cu delicadesa: “Ta 
cu ken mi tin honor? Aki ta masha 
sucu; no tin lus?” 

“Ken a combida bo?”, ela puntra 
grosero. 


M’a pensa cu e tm gran rason, paso- 
bra cada ken ta biba segun e kiér v 
segun e por, pesey no ta kedá mi 
ningun derecho di reclamá. 

M’a dal un tosá interesante manera 
shon-grandi sa tosa y m’a irtroduci 
mi mes, ma “persona” no a tuma 
molester ni pa drei cara n irá mi. 

Mi di: “Mi ta doctor Kriki, sabio 
den krikilogia y psicologia y mae- 
stro den musicalogia. Como mi 
ta skirbiendo un buki basá riba bida 
di insecto, pues insectologia, ta ne- 
cesario pa mi busca contactc cu tur 
sorto di insecto sin ningun clase di 
descriminacion, cu otro palabra 
scienti'fico, democraticamente. Pues 
bishitando nan, mi por combersá cu 
nan y logra un entrevista cu nan pa jt 
asina mi siña algu di nan personali- 
dad, nan moda di biba, traha, come, 
pensa, papia, nan tradicion, cumin- 
da, supersticion, cuminda, supersti- 
cion, musica, interigencia, den un 
palabra tur cos di nan. Pues sabien- 

do nan cultura.” 

“Bo ta bléblé muchu, suá”, ela gru- 
ña obstiná. 

Cu ela interumpi mi asina brutal- 
mente no a strañá mi. M’a bolbe 
tosa y continuá:“Den mi profesion 
ta necesario pa mi splica tur cos na 
placa-chiki. Eh .... pero ta cu ken 
mi tin honor?” “Lisimbein”, ela 
bisa fadá. 

M’a continuá: “Pues señor Lisim- 

bein, per.” “Nada di 

trasteria; señor ki donder?”, ela in- 
terumpi mi. M’a dominá mi pa- 

senshi y sigi: “Pues señor Lis. 

pardon! . pues Lisimbein, mi 

ta spera cu lo bo duna mi tur co- 
óperacion como esaki ta di mashá 
importancia pa mi buki cual mi ta 
skirbiendo, sperando cu mi obra 


r- 



MIRA BON 
Y ALAVEZ 
MUSTRA BON 















X 


sientlfico lo sirbi aunke sea pa di- 
berticion cual tambe ta di gran im- 
portancia pa nos comunidad/’ 
Pero carizo!” ela keha tada. 
i onbesbop, ki sin manera. 

’ero kico otro por spera di etercio 
ey? Enemigu di sociedad; amigu di 
flohera y maldad; lugarnan cu por 
hañé ta scondf caminda scuridad ta 
reina, planeando malicia. Kico otro 
lo e por ta haci? 


% 


M’a pensá mi bon cu e moda mas 
eficás pa saca algu for di e tercio ba- 
ho aki, ta traté cu mes brutalidad y 
m’a puntré: “Ta di ken tur e porke- 
rianan cu ta saca lenga dilanti por- 
ta?” “Di mi”, ela contestá; “esey 
tambe ta pa bo buki di dulsura?” 
M’a contesté: “Si, y e palabra ta 
cultura y no dulsura.” 

Ela gruña un cos cu mi no sa ta kico 
y bolbe puntra: “Kico mas bo ke 
sa?” 

“Mi ke sa ta cuanto pia bo tin.” 
“Lo ’n ta cuarenta?” 

“Ki straño, m’a bisa, “semper m’a 
tende cu ta shen pia bo tin”. 
“Kico mas b’a tende?”, ela puntra 
cu sarcasmo. 

“Nan sa jamá bo “shen-pia” pero 
mil tambe.” 



"Kico ta "nan”? 

“Hende”, m'a contestá. kk Ki clase di 
insecto esev?*’ “Wel, “rr’a contestá 
ainda mi no a caba di haci mi estu- 
dio di dje”. “Cuanto pia é tin?” 
“Te asina leu cu ami sa, dos.” “An- 
to no balapena”. 

Bisando esey ela drei mirá mi, y 
djispi cu mi ta, m’a nota un mal in- 
tencion den su bista. Mes ora m’a 
bula bisé: “Permiti mi bai haci bo 
“otro lado” un pregunta importan- 
te prome cu mi lubida.” 

Bulando pa e “otro lado” m’a tende 
con ela manda un cable: “BLOKIA 
PORTA” stop “BON HAPA” stop. 
Aparentemente e “otro lado” taba- 
ta cabishá, loke a resultá mi suerte, 
pasobra e momento cu e kier a reac- 
cioná, mi tabata pará den porta ca- 
ba. Segun m’a dal un salto mas pa 
mi ta leu di peliger, m’a tende con 
nan ta zundra otro cosnan cu mi 
boca decente no por mencioná. 
Despues m’a subi den un palu di 
welinsali canta salve na Señor cu a 
duna mi tantu sabiduria y liheresa 
y m’a haci un huramento cu hamás 
lo mi bolbe duna Buchi Lisimbein 
un bishita. 

(e ta sigui riba pagina 16) 



BO KAS TA BAL MAS Dl LO- 
KE BO TA KERE BO TA Sl- 
GUR CU E TA BON SfGURA? 
OE POR LO MENOS SIGURA? 

YAMA PA UN AFSPRAAK 
SIN COMPROMISO ALGUNO 
SEÑOR 

ARTURO F. APONTE 

4228 OF 1550 
PA MAS INFORMASHON 


di 2 pa 4 anja e posibilidat pa des- 
aroyá nan mes riba un forma creati- 
vo, no ta un trabow facil. 

Pa es motibo lo nos kier akuminsa 
nos articulo ku un elogio na e lider- 
nan di NOS kresj. Tur e lidernan di 
kresj ta ama di kas esey kier men ku 
aunke ku nan tin ku hasi diferente 
trabownan di kas p.e. tene kas lim- 
pi, prepara cuminda, hasi compras y 
tin atenshon pa nan juinan y kasá, 
tog nan ta dispuesto pa yudaku al- 
go soshal den e kaso aki: NOS kresj 
di Centro di Bario Noord. 


* KRESJ 01 CENTRO 01 
BARIO NOORD 


F kresj di C.B.N. a cumpli den e lu- 
na di November 1978 su di tres anja 
di existencia. Esaki ta un hecho di 
elogia y pa duna e lidernan di kresj 
y Centro di Bario Noord pabien. 


Tarav ta desea nan hopi exito den 
futuro. 

E hecho ku e kresj a traha 3 anja 
konsekutivo ofresiendo e muchanan 


Tur diamars y diahuebs mainta for 
di 7’or mainta nan ta den Centro di 
Bario Noord pa warda e muchanan 
bini y pa haci diferente aktividad- 
nan ku e muchanan. 

Hopi hende lo por bisa ku e ta fasil. 
Sabiendo for di e hecho ku e lider 
tin responsabilidad ku tur siman e 
mester tey y na tempo lo bo no por 


SPRITZER PUHRMANN 


* oplics tnodepns 

papia di fasil mas. 

Segun nos ningun persona lo hasi 
esaki durante un tempo largo sin ku 
e persona tin un motivashon soshal 
ku otro palabra ku bo ta sinti pa ha- 
si algo pa bo komunidat of pa e ba- 
rio ku bo ta biba aden. Pa un per- 
sona por traha for di e motivashon 
enfrentando tur e kontratiempo ku 
tin ta un hecho elogiabel. 


Aktwalmente e Kresj di C.B.N. ta 
habri diamars y diahuebs di 7.30 di 
mainta te 12’or di merdia. Cada dia 
3 lider di Kresj ta presente pa hasi 
diferente weganan o aktividadnan 
ku e muchanan. E programma di 
cada dia ta diferente pero tog lo nos 
kier menshona algun di e puntonan 
di e programma: Pintamento, plak- 
mento, kontamento di storia, hun- 
ga ku otro, excurshon etc. 

Cada mucha ta paga un contribu- 
shon di f. 10,— pa luna. Esey ta pa 
cubri e gastonan. E intenshon ta pa 
frekwentemente lo tin un kontakto 
. ku e mayornan pa asina nan hanja 
sa kiko nan jiu ta hasi durante e 
oranan di Kresj. 


Un problema ku kresj tin ta falta di 
un espacio, pa es motibo te ainda 
nos no por hasi e kresj henter dia. 
Si nos por bisa ku e direktiva di 
C.B.N. ta trahando hopi duro pa re- 
solve e problema. 

Te ainda nos tin algun lugar habri' 
pa muchanan di nos bario. 

Den diferente kombersashon nos a 
konstata un opinion negativo to- 





kante kresj. Aunke ku e lo por ta 
un minoria di nos bario ku ta pensa 
asina nos ta hanjele mucho impor- 
tante pa no reakshona riba dje. E 
argumento mas bisa enkwanto kresj 
ta: E mama mester cria e jiu na kas, 
e ta responsabel pa e jiu y no un 
kresj. 

Riba esaki lo nos kier a reakshona 
lo siguiente: 

E mucha ta resibi su educashon na 
cas y e kresj ta yuda ku sierto pun- 
tonan e mama ku e educashon. 
Den un kresj e educashon ta mas 
tanto basá riba e parti di e habili- 
datnan y posibilidatnan di e mucha. 
Cada persona tin diferente talento- 
nan y posibilidatnan. E kresj a spe- 
cializa su mes mas tanto pa yuda e 
mucha pa desaroya e capasidatnan 
ku e tin den dje. No ku nos ta bisa 
ku e mayornan no por of ta hasie’le 
pero den e kresj nan ta pone mas 
emfasis riba esey. E edad ku e mu- 



cha por bai kresj (2 pa 4 anja) ta e 
periodo ku tin mas influencia riba e 
karakter di e mucha. Pa es motibo 
un guia di e kresj aserka lo judanar^* 
mas alew den nan desarollo. Den 
un ehempel lo nos hasi un esfuerzo 
pa splika kiko ta pasa den un kresj. 
Na e edat ku e mucha porbaikresj 
e ta sera amistad ku otro mucha- 
nan, pero diferente biaha bo ta ri- 
para un forma egoista serkanan y 
hopi biaha kontra un mucha ku no 
ta su ruman p.e. ami só ta hunga ku 
e auto of pochi of nan no ta dispue- 
sto di parti ku otro of nan ta dal 
otro. E lider di kresj ta ripara esaki 
y ta papia ku e mucha y ta purba di 
guia e mucha kon e tin ku trata ku 
otro muchanan. Poko poko e mu- 
cha ta desaroya su mes di tal forma 


ku e por coopera ku otro y hasta^ 
yuda un otro si ta necesario. 


Den diferente otro formanan e mu- 
chanan por sinja kon pa komprende 
e mundo rond di nan. 

Esey por ta pa stimulanan pa hasi 
mihor uso di nan sentidonan. 
P.e. observa mas miho kiko ta pasa 
rond di nan y kon pa aktwa for di 
esey. Den e prome anjanan di su bi- 
da e mucha no sa precies kon e tin 
ku aktwa ó expresá su sentimiento- 
nan. Un kresj lo por ta un ayudo 
pa e mama den esaki. 


Si acaso bo kier mas informashon 
tokante kresj lo bo por tuma kon'*^ 
takto ku un di e lidernan di Kresj 
riba diamars y diahuebs mainta na 
Centro di Bario Noord: Tel. 4658. 

CUENfANAN Ul N4NZI 
PA NOS MUCHINAN 

Qomps Nsnzi i 6 pcpchi di bpeuw 


Shon Arey tabatin un hoffie masha 
bunita. Tur sorto di palu di fruta ta- 
bata crece aden. Palu di mango, di 
schubappel, di guyaba, di sorsaca, 
di mispel, enfin, bo no por corda 
un palu di fruta, cu Shon Arey no 
tabatin den su hoffi. 

Tur dia Nanzi tabata pasa waak e 
frutanan, cu tabata tent'e. Te un 
dia e no por a wanta mas. 

El a dicidi di bai horta fruta di 
Shon Arey. Ora Shi Maria i su yiu 
nan tabata na sonjo, el a sali poeshi- 
poeshi for di cas, cu dos sacu di pi- 
ta. El a bula tranquera i el a yena 
tur dos, cu tur sorto di fruta. Cu e 
dos sacunan pisá el a gana cas mei- 
mei di anochi. Bon contento el a 
drumi te mainta. 

Ora e muchanan a weita hopi fruta 
asina, nan wowonan a cuminza lom- 
bra i nan boca a bába. 

Papa, ami quier un mango i ami un 
mispel. Ami quier cashu di Surnan, 
ami shimarucu. 

Ta ora Nanzi a coge bolpees pa su- 
tanan, nan a cera nan boca. Nanzi 
a parti frutanan i tur a queda con- 
tento. Tur anochi Nanzi a sigui hor- 
ta fruta di Shon Arey. Ma un dia a 
yega, cu Shon Arey a mira, cu no ta 
e sol tabata goza di su frutanan. Ma 
quico cu el a priminti e soldánan, 
toch nan no por a coge e ladron. 
Shon Arey a pensa, cu lo no ta un 
mal idea, di traha un popchi di 
breuw i pon'e den hoffi. 

Ata anochi Nanzi a yega. For di 
aleuw el a mira e popchi di breuw. 
El a quere, cu ta un soldá i el a cu- 
minsa grit'e: 

"Hei compa, ta quico bo ta haci ey? 
Quita eyfor, sino mi ta dal bo un 
konopi!" 

Ningun respondi. 

"Ta quico, én zot! Loco, ta surdu 
bo ta? Ata un panlefi pa bo." 
Nanzi a dal e un moqueta, cu e pop- 


chi a tembla. Ma su man a queda 
pegá. 

"Mi tin un otro man tambe, 
Pa . . . . Otro moqueta. Su dos man- 
nan a queda pegá. 

"Ta quico? Bo por tene mi mannan, 
ma tin pia ainda." Boef.. Pia a que- 
da pegá. 

"Mi ta schop bo cu e otro un pia. 
Ta quico bo ta quere? Largami 

los." Boef. Nanzi a queda pegá 

na e popchi cu su mannan i pianan. 
"Mi ta dal bo un cabizá, cu ta pone- 
bo weita strea." 

Diem. Cabez a queda pega. 

"Awor si mi ta dal bo abo cu mi ba- 
rica." Nanzi a hala un rosea profun- 
do i el a dal e popchi cu su barica. 
Compa Nanzi a queda tur pegá na 
e popchi di breuw. Es ora ey el a 
comprende cu shon Arey a cog'e 
un cabez abao i cu su majan mes 
nan lo mat'e. 

"T'ami, Nanzi, mi no ta horta fru- 
ta nunca mas, Shon Arey. Pordon! 
Pordon! Nunca mas! Nunca mas!" 
Shon Arey a lamta i el a manda su 
soldanan bai coge Nanzi cu popchi 
cu tur. Asina ey, nan a tira Nanzi 
den prison. Su mainta tempran sol- 
dánan a grita den tur caya: 

"Nos a coge Nanzi. Bin' weita! Na 
palo di horca cun'e." 

Hendenan a basha pa bin'weita. 
Nan a hari i nan a haci masha bon- 
chincha, ora nan a weita Nanzi tur 
pegá na e popchi di breuw. Dilanti 
di tur hende nan a bin' los Nanzi. 
"Bo no ta mira e palu di horca ey? 
Ta bo nos ta bai cologá n'e." 
Nanzi a yora awa cuater cuater. Ma 
esey no a yud'e cu nada. 

Nan a bolbe tira Nanzi den prison. 
"Ay Shon Arey, largami yama mi 
casá ayo. Mi ta larga Shi Maria i tur 
mi yiunan sol den mundo. Hi...Hi.." 
"Bon, Shi Maria lo bini aworó," 
Shon Arey a priminti Nanzi. 


Despues di un rato ata Shi Mariá. 
"Pai, ta quico a pasabo? Ta den qui' 
cataclismo bo a hinca bo curpa?" 
"Mai, no busca ta di con mi ta han- 
jami aden. Yudami sali for di e cata- 
clismo aqui. Scucha bon: Bo ta co- 
ba un buracu bao di bentana di 
kamber Shon Arey. Anto bo ta hin- 
ca Pegasaya aden. Despues bo ta ta- 
pa e buracu cu yerba. Asina ningun 
hende lo no sá, cu su stem ta sali 
eyfor. Den mardugá e chiquitin 
maldito di nos mester canta e canti- 
ca qui." 

Nanzi a cuchu-cuchu cu Shi Maria 
asina poco poco cu ningun hende 
no por a tende nada. 

Nan a caba di palabrá tur cos, ora 
e soldá a bin' bisa Shi Maria cu e 
mester bai cas. Nan a braza otro cu 
awa na wowo i cu un voz temblo- 
roso Shi Maria di: 

"Lo mi no lubidabo, tende Pai." 
Porta di prison a dal cera. Shi Ma- 
ria a bai cas i Nanzi a queda ta pen- 
sa. Henter anochi e no por a pega 
soño. Ma ata den mardugá e ta ten- 
de huntu cu tur hende den cerca- 
nia: 

"Si Shon Arey mata Nanzi, awaceru 
lo no cai mas." 

Shon Arey cu no a drumi tampoco, 
a lamanta la Reina i nan dos a ten- 
de: "Si Shon Arey mata Nanzi, tur 
palu i mata lo seca." 

"Qui mi tin cun'es." Shon Arey a 
gruña, ma e malbado ey si mi ta 
mata." 

"Shi Shon Arey mata Nanzi, mise- 
ria lo bini den tera." 

Shon Arey a bai para na bentana, 
pa weita ta quende ta canta tur e 
cosnan fastioso ey. El a cuminza 
tembla di miedo, ora e no a weita 
ningun hende i toch e stem ta zona 
cerca dj'e. 

"Si Shon Arey mata NanzMa Reina 
no ta hanja yiu mas." 

La Reina a lamta for di cama i e 
la bai para banda di Shon Arey. I e 
tambe a tende e voz cerca dj'e, sin 
mira un hende. 

"Si Shon Arey mata Nanzi, La Rei- 
na ta muri." 

Ata la Reina a cai flauw. Shon 
Arey a bati klok i tur hende den pa- 
lacio a corre bini. Den tur e boroto 
aki e voz a zona mas duro cu nun- 
ca. "Si Shon Arey mata Nanzi, 
Shon Arey mes lo muri." 

Shon Arey a perde color i el a bisa: 
"Los Nanzi awor aqui mes i mand'e 
cas." 

Mes ora nan a bai saca Nanzi fordi 
prison. Esaqui a waak rond promer 
i ora el a mira cu tur hende a bai 


bolbe drumi, el a saca su yiu Pega- 
saya for di e buracu i nan a corre 
bai cas. 

Mainta tempran tabatin hopi hende 
pará dilanti di e palu di horca pa 
mira nan horca Nanzi. 

Banda di och'or Shon Arey a sali 
para den balcon i e mes a grita: 
"Nanzi ta liber, si mi mat'e, mi mes 
lo muri." 

"Hééééé. Biba Nanzi, biba 

Shon Arey," e hendenan a grita i 
bao di combersacion nan a bai cas. 
Shon Arey a sacudi cabez ora nan a 
menta Nanzi promer cun'e. Ma e 
no a bisa nada. El a drenta su pala- 
cio atrobe i el a cera porta su tras. 



Compa Nanzi, komiendo 
fruta di kunuku di Shon 
Arey. 


Fabrica di Mosaico y blokki 

PELTIER 

Ta ofrece su distinguida clientela: 
Mosaicos tur color 20 x 20cm 
Mosaicos di Granito 25 x 25cm 
Vloer di Granito basha tur color 
Ta schuur y polish bo vloer 
Tur tipo di Blokki decorativo 
Blokki pa construction di 4“ y 6” 
y 8”.Diferente diseño di arte 
Murano. 

Nassaustraat 252 

Tarabana Tel: 2042 


tm BEACB 
SELF SEEVICE 

Full Airecondicionado 
Pa tur comestibel di calidad 
carni fresco, berdura etc. 
na prijs barata, pasa na 
PALM BEACH SELF SERVICE 
Den Pueblo di Noord 
Tel: 1189 


Qomps Nsnzi 
i cha tigen^ 


Hopi aña pasá Cha Tiger no tabata 
biba den mondi, sino camina hende- 
nan mes tabata biba. Ma toch tur 
hende tabatin miedu di dje. Ora nan 
weita Cha Tiger punta hanchi sol, 

ya nan a quite p'e. 

Un anochi hopi hende tabata sintá 
bao di un palu enorme di tamarijn. 

E combersacion tabata bai riba Cha 
Tiger. Un di nan di: "Bosonan sá 
no, e compa ey tin mashá forza i mi 
no ta confi'e ni un tiki. Lo e mester 
ta come mashá hopi. Mi tin miedu ^ 
di dje." 

"Ai, bo ta quens: Ta quico Cha 1 i- 
ger por haci? Blo grita sol. Ami si 
no tin miedu di dje. Claro, cu e 
mester ta come hopi. Un curpa 
grandi asina mester gasta hopi cos, 
sino ni camna e por camna di fla- 
queza. Mi ta pusta bosonan, cu mi 
por sinta riba su lomba mescos cu 
mi por sinta ariba lomba di cual- 
quier buricu." 

Ta Nanzi tabata esun cu a pronun- 
cia e palabranan aqui. E hendenan a 
hari te dal contra otro. 

"Abo ey, Nanzi? E ta suplabo. Lar- 
gabo cai plat abao. Stop di gaña. 


PA TUR ARTICULONAN 
DI SPORT 


J.E.P. 



CABENDA 

"Mi no ta gaña, ni mi no ta broma 
tampoco. Lo mi larga bosonan mi- 
ra. Mañan mes mi ta corre riba dje. 
Lo e hibami te na Shon Arey." 

E otro mainta, bom tempran, ya 
,r ^bn Arey tabata sa tur cos. E ta- 
bata curioso pa sabi, si Nanzi taba- 
tin e curashi ey. 

Ata Cha Tiger mes ta pasa den caya. 
"Moru, Cha Tiger," un di e hende- 
nan a cumind'e. 

"Grrrr." 

"Cha Tiger, tende!" 

"Grrrr." 

"Nanzi a haci' bofón di bo." 

Cha Tiger a queda para i el a grita 
un poco mas duru: Grrrrrrrrrrrrrr". 
"Bo sa, quico e di? Cu e no tin mie- 
du di bo. Cu e ta subi riba bo lom- 
Cu bo no tirtantu forza asina 
manera nos ta quere." 

Cha Tiger a rabia i grita: "Mi ta bai 
p'e." 

Henter camina Cha Tiger a grita fu- 
rioso. Tur mucha i tur hende a c o r Ç 
drenta cas. Tur ta wak door di ja- 
loezi. Loque ta bai pasa. Caya a 
queda pa Cha Tiger sol. 

Nanzi tambe a tende e gritamentu 


ey, cu a bira ora pa ora mas duru. 
El a spanta, bira bleek. Su djente- 
nan tabata bati contra otro, mane- 
ra hende, cu tin calafriu. Sodó ta- 
bata basha for di su frenta. Shi Ma- 
ria no por a puntra nada, pasobra 
ata Cha Tiger a bati porta di cas, 
^nanera ta basha e tabata quier a ba- 
^i'e abao. Shi Maria a bai habri por- 
ta. El a pusha Shi Maria un banda. 
Den hoeki di cas, el a weita Nanzi 
drumi riba su barica ta tembla. 
"Con ta, Cha Tiger?" Nanzi a pun- 
tra cu voz lastimoso. 

"M'a bin' tende for di bo mes boca, 
loque bo a bisa di mi Grrrr." 
"Ami aqui, a papia malu di bo? Ta 
con hende bibu porta malu asina?" 
"Mundu ta perdi', berde. Bo no ta 
mira con malu mi ta?" 

Nanzi a warda un poco, manera 
hende, cu no por hala roseadrechi, 
caba el a siqui papia mes lastimoso. 
^Shi Mari'a quier a hibami cerca 
Shon Arey, pasobra mi no tin un 
cens pa cumpra yerba. Aya un hen- 
de sabi por weitami i curami. Ami. 


Mi no por papia mas." 

Agotá Nanzi a cai atrobe riba bari- 

ca. "Arni un Tata di nuebe yiu." 

Cha Tiger a spanta. Nanzi ta malu 
berde. Dios sá, cu e no ta muri. 
"Cha Tiger a hanja duele di Nanzi. 
P'esey e di: 

"Subi riba mi lomba numa." 
"Ai, mi n' por, mi n' por: Tur mi 
curpa ta morde. Larga Shi Maria po- 
ne un cusinchi riba bo lomba." 
"Ta bon." 

Shi Maria a pone un cusinchi. Cu 
masha dificultad Nanzi a subi para 
riba un banki. El a pasa man tene 
Cha Tiger su oreanan, caba el a lar- 
ga su curpa slip riba su lomba. Shi 
Maria a pasa un pia na e otro un 
banda. Ma Nanzi a queda cu su ca- 
bez riba garganta di Cha Tiger. 
"Asina mi curpa lo sagudi muchu i 
lo mi mester queda tenebo na bo 
orea. Mihor mi pasa un cabuya door 
di bo boca, ya mi tin un camina di 
tene." 

Cha Tiger a gruña cu ta bon. 
Mientras Nanzi ta suspirá i queja, 
Shi Maria a pasa e cabuya door di 
boca di Cha Tiger. 

"Poco, poco," Nanzi a bisa e animal 
ora el a cuminza camna. Den mondi 
Nanzi di: Hasta e musquitanan ta 
molestiami. Nan ta weita, cu mi no 
tin hopi dia di bida mas. Cha Tiger 
largami corta un rama di e palu aqui 
pa mi jaag nan for di mi." 



Cha Tiger a queda para i Nanzi a 
corta su rama. Cada Bez e ta zwaai 
cu e palu, caba e ta queja dolorosa- 
mente. Ata nan a sali for di mondi. 
Un cantidad di hende tabata pará 
na cantu di caminda. Nanzi a lamta 
curpa, zwaai cu e palu i dal Cha Ti- 
ger asina duru cun'e, cu esaqui a 
lamta un corré, bon spantá, te cer- 
ca Shon Arey. 

Lenga afor el a para dilanti di Su 
Majestad. 

"Shon Arey a weita? Cha Tiger no 
ta nada mas cu mi buricu!" 

Henter pueblo a grita: "Biba Nan- 
zi." 

Cha Tiger a hanja berguensa, ora el 
a mira cu Nanzi a nek'e. El a saca 
un careda bai den mondi. Eyden el 
a queda te dia di awe. 

Shon Arey a regala Nanzi un sacu di 
placa. Warda di su Majestad a hiba 

Nanzi cas. 

Nanzi i tur e yiunan a hanja un flus 
nobo i Shi Maria a hanja un shimis 
tur di kanchi i borduur. Tambe un 
sombré cu hopi pluma di avestruz. 

NOTA: Parce e hendenan di e tem- 
pu aya tabata gusta e tema di cuen- 
ta aqui mashá. Esta: Nanzi ta haci 
cualquier bestia bira su buricu. Asi- 
na tin e cuentanan aqui, cu ta mes- 
cos cu Compa Nanzi i Cha Tiger. 
Cha Nanzi i Cha Schorpioen. 
Cha Nanzi i Cha Cargapilón. 

Cha Nanzi i Compa Cece. 



“Tur loque cu mi por bisa bo 
ta, cu e malesa cu bo tin, ta un 
malesa cu ta pega masha liher 
mes.” 

AVENTURA DI UN KRIKI CON- 
TA PA E MES 

di Elis Juliana 

Net mi tabata pensando na baha, 
m’a drei cara y mira Coma Araña 
poniendo ultimo man na su cas 
nobo. Mi mester bisa cu mi tin ma- 
sha respet pa e architecto ey. Se- 
gun m’a tende ta di generacion pa 
generacion e rasa ey ta lanta nan cas 
di e mes un estilo y di mes un mate- 
rial. Y kere o laga, sin ajudo di car- 
pinté, mesla ni peon y sin mapa. 

A parsé mi cu ela bini cla, pasobra 
ela cuminsa balia un balia mahoso 
mandando zojanan cu araña só por 
manda. 

M’a grita: “Hola cuidau! Alegria di 
mas sa resulta den tristesa. Pero 
zojando mas fuerte ainda ela con- 
testá mi: 

No preocupá bo; nada no por pasa; 
esaki ta djis un prueba pa mi con- 
trolá su elasticidad. 

M’a grawatá cabes pasobra den ar- 
chitectura sf nunca m’a haci estu- 
dio. Despues m’a grita puntra tro- 
be: “Ta di ki material bo ta traha 
bo cas?” Ela para su balia y con- 
testá mi cu orguyo: “Di mi mes”. 
Straña m’a puntra: “Di bo mes? 
Pero con bo ke men?” “Di mi 
scupi”, ela contestá. Ey si m’a 
bruhá completamente pasobra con 
ta posibel traha un cas cu scupi? 
Mi sa si cu sa traha cas cu lodo, 
blaachi, palu, pluma, catuna, pero 
cu scupi nunca m’a tende. Anto un 
cas asina fuerte cu ni bientu di awa- 
ceru por kibra. Pió ainda, e no ta 
larga den awa. Un scupi asina lo 
mester ta contené substancia masha 
strabagante y masha complicá, pa- 
sobra semper m’a tende e insecto cu 
jama “hende” ta bisa cu ora awa 
jobe, e ta laba tur scupi for di caja, 
pesey no ta bon pa nan jiunan core 
hunga den awa cu ta lastra cantu di 
caminda como nan por cohe mal 
fermidad. Esey ta nificá cu nan 
scupi si' ta larga den awa. 

Curioso cu mi ta, m.a puntré ta di 
ki' manera su cas nó ta larga den 
awa, y ela contestá mi: “Wel” esey 
ta un misterio cu ta Dios só por 


splica. Pero bisá mi; kén bo ta cu 
bo ta informa tanto?” 

M’a contestá: “Ami ta doctor Kriki 
y mi ta skierbiendo un buki riba in- 
secto.” 

M’a nota un dulsura exagerá den su 
stem ora ela puntrá mi: “Oh si? 
Pues ki honor pa un ignorante ma- 
nera ami, di por combersa cu un sa- 
bio. Adelante, adelante! Sea asina 
bon jega poco mas aserca y honrá 
mi cu bo bishita den mi cas, aunke 
esaki no ta basta luho y cómodo . .” 
Diripiente ela keda ketu y hala pu- 
rá bai sconde te den huki di su cas, 
manera spantá pa un cos. M’a pun- 
tra mi mes: por ta peliger tin den 
tera? Poniendo mi mes na prim pa 


baha na awa, m’a tende un cancion 
di aleu ta creciendo. Un ratu des- 
pues Principe Abeha a pasa ta zeilu 
riba mi cabes, bon stropiá, cantan- 
do cancion di amor, bai baha pegá-|^ 
pegá cu cas di di Coma Araña. 
“Abra la puerta, querida Rosa. . . .” 

Y sin spera contesta ela zeilu dren- 
ta. 

Wel, ta un gritu m’a tende. Coma 
Araña a bula sali for di su huki ma- 
nera un flecha té riba dje y cosé ra- 
pidamente den un flus asina pertá 
cu e’n por a move mas. M’a keda 
mira e cosementu cu strañesa, pa- 
sobra nunca mi’n tabata sa cu Co- 
ma Araña sa cose tambe. Hasta ca- 
bes di Principe Abeha ela cose den 



)Comp4r )Cnki komberscmde Jku 
Coma Araftci. 









un sacu ni grita esey no por a grita 
mas. Caba ela hala e bulto hiba den 
un huki di su cas. Despues, como 
si fuera no a sosode nada particular, 
e^continuá: 

^Wes señor doctor Kriki, maske mi 
casita no ta luho y cómodo manera 
sin duda lo bo ta custumbrá cu ne, 
lo ta un inmenso placer pa mi, si bo 
honrá mi cu un bishita: aunke con 
corto cu esey por ta, lo mi keda 
mas satisfecho. Adelante doctor, 
adelante!” 

M’a dal un tosá di desconfiansa y 
despues m’a responde: “Tal bes esa- 
ki no ta e momento oportuno, pa- 
sobra lo mi por stroba.” “Pero 
stroba cu kico mi bon shon Kriki?” 
ela puntra hariendo falsu. M’a con- 
^tá: “Cu Coma Araña su trabau di 
cosementu.” “Pero esaki ta un tra- 
bau di rutina, doctor Kriki”, ela bi- 
sa fregando man, “simpel trabau di 
rutina. Hecho ta, cu for di siman 
pasá Principe Abeha a pidi mi cose 
un flus pe, como e tin cu tuma par- 
ti den un gran baile na palacio di su 
Altesa Abehal y conociendo mi ca- 
pacidad den arte di cosementu, e no 
ta confia ningun otro costurera. E 
tin asina confiansa den mi, cu ela 
rogá mi cu awa na wowo. 

M’a haña mi obligá na complacé, 


como e ke tin siguransa di haci un 
bon impresion riba un cierto prin- 
cesa kende ja a horta tres cuarto di 
su curason. 

Pa no demostrá mi desconfiansa 
muchu cla m’a puntra: “Pero b’a 
tende sigur cu ta un baile o un en- 
tiero?” Ela bula bisa mes ora: “Eh 
. . . mi no a comprende doctor kri- 
ki muchu bon”. 

Y m’a clabé cu: “Pasobra e flus ta 
parsé mi mas bien un mortaha.” 
E la keda mirá mi cu dos wowo 
skérpi sin papia un palabra. Des- 
pues di un ratu ela bira lomba mun- 
strá mi su atras, dal un zojá di de- 
zordu y haci manera mi no ta exsis- 
tf. 

Caba ela cai sinta riba pober Abeha, 
cu ja a stik den su flus — manera 
ora e insecto “hende” ta sinta riba 
un cabritu pa sojé. M’a sacudi mi 
cabes cu tristesa y den mi mes mi 
tabata bisa: pobercitu; ta ken sa 
manda insecto. Ata loke ta conse- 
cuencia di paranda. Ela bula’ ki bu- 
la’ já frescura cu ken cu e topa den 
caminda, haci locura cu Magdale- 
na, Dalia, Rosa, Claber, Frei Yvy, 
Jasmin, Anecita, Azucena, core pa- 
randa cu Mariana-Boracha, lastra ri- 
ba caja bebe cos mesclá perde sintf 
y mira, ata loke b’a gana. 



Enfin, cada ken mester sa pa nan 
mes. Ma esperencia fas ta jega na 
momento cu bo’n meste’ i dje mas. 
Esta tristu sinta mira un bida paga 
bo dilanti si bo por juda. Destino 
ta destino. Pero bai dilanti bin 
atras, papia su malu papia su bon 
tambe. Principe Abeha tabata un 
cabayero sin gaña. Bueno, e tabata 
un Don-Juan loco-loco, pero esey 
no ta kita di bisa cu ela trata tur su 
amornan cu delicadesa y finura, cu 
sinceridad y ternura y talbes cu ho- 
pilocura. 

Ma mester bisa si cu amor sin locu- 
ra no por ta nifica muchu. Enfin, 
ja cu ta’ sina, tur malu cu ke bini 
bai cu ne. 

Tur loke a kedá mi, ta canta un 
“adios te despues” y m’a canté cu 
asina emocion te cu lagrima a choca 
mi garganta. 

Ora m’a stop di canta, hasta bientu 
su curpa a cohe ril y mi eco a keda 
drif den distancia mientras cuater 
blaachi a kita cai di tristesa. M’a 
baha poco-poco pa no haci ningun 
ruido. Ora mi pianan a alcansá sue- 
la, m’a alehá mi purá for di e sitio 
penoso cu un bulada te riba un pida 
baranca y laga solo seca mi lagrima- 
nan cu su lensu di oro. 

Agente: Mercurius Trading 
Fergusonstr. 116 
Tel 1740-2345 

GALIÑA CU KURRIE 

Galinja cortá na pida cu salu 
gestrooi riba dje. 

Theelip kurrie, of un poco mas 
sigun smaak. 

Sibojo (mediano) cortá chikito 
Koppi di manteca. 

Koppi di extracto di galinja 
Koppi di mushroom (champig- 
non) cortá na dos. 

Cuchara grandi di harinja di 
pam. 

Poco lechi. 



Hasa e pida galinjanan den e mante- 
ca den un wea hundo, bunita bruin 
tur dos banda. Ora nan tur ta hasá 
pone nan back den e wea y pone 
acerca e kurrie y sibojo, larga nan 
smoor un rato caba basha e extrac- 
to di galinja aden y larga nan sigi 
smoor te ora e galinja ta moli. 
Despues ta pone acerca e mush- 
room ta lagé un 5 minuut mas y 
despues ta saca e galinjanan y mush- 
room for di den e saus. E saus nos 
ta cola den un colador y nos ta ba- 
sha e harinja bruhá cu e leche den 
dje hacié diki. Awor nos ta bolbe 
pone e galinjanan y mushroom d'en 
saus y sirbiele cu aros. 


ROL DI CARNI 

lVi lb. cami di baca (moli) 

V 2 lb. cami di porko 
Va lb. di ham 
1 Sibojo gr. 

1 Promenton 
V 2 lb.ditomati 
1 Cuchara ch. di salu 
4 Cuchara gr. di zeta dushi 
lV 2 Koppi di awa 

Ta limpia e cami kita tur cuero y 
hilo y ta partié na 12 pida. Ta ba- 
tinan bon plat pero cu cuidao pa 
nan no kibra. Ta corta e carni di 


porko repi, repi. Tambe ta corta 
e ham, mitar di e sibojo y mitar 
di e promenton. Ta pone huntu 
cu esakinan mitar theelip di salu 
y ta parti nan riba e 12 pida car- 
ninan. Ta loranan y maranan cu 
hilo. Awor ta kenta e zeta bon den 
un wea y ta hasa tur e rolnan. Ora 
tur ta hasá ta corta e otro mitar di 
sibojo y promenton chiquito y tira 
nan den e wea y laga nan hasa un S f 
minuut. E tomatinan ta mulanan 
y ponenan acerca y laganan hasa 5 
minuut mas. Awor ta basha e awa 
dense wea, tapé, baha e stoof y la- 
gé 25 of 30 minuut mas. 

SCORPIO (23 Oktober — 21 November) 

Tur klasse di exito. Abo ta esun ku nan ta pre- 
ferá. Participá den un o otro aktividades Camava- 
lesco. 


SAGITARIO (22 November — 21 December) 

Alegrá bo mes, pasobra un promoshon lo bati 
na bo porta. 


CAPRICORNIO (22 December — 19 Januari) 

Lo bo haja varios invitashonnan pa asisti 
na evenementonan festivo. Haci uso di nan. Lo bo 
diverti bo mes un mundo. Ta un biaha bo ta biba. 


ACUARIO ( 20 Januari — 20 Maart) 

No mira loke a pasa den pasado, awor ta futu- 
ro ta bal. Aunke e ta hopi insigur, no sea pessimis- 
ta. 


PISCES ( 19 Februari — 20 Maart) 

No gasta loke bo tin awe. Alejabo mas tanto 
for di amigonan ku ta bin pa probechá solamente 
di bo generosidad. 


ARIES ( 21 Maart - 19 April) 

Komo persona ku ta gusta deporte lo un no 
tin nada mejor di asisti na e weganan interesante di 
e ultimo dianan aki. Lo bo hanja chens sigur pa 
munstra bo capacidad. 


TAURO (20 April - 20 Mei) 

Asisti na e reunion di bo organisashon. Mun- 
stra nan loke bo tin aden. Participa na e disku- 
shonnan fuerte ku lo kai. Lo bo sorpresá bo circu- 
lo di amistades. 


GEMINI (21 Mei - 20 Juni) 

Tene kwidow. Esaki ta tempo di mala suerte. 
Evitá mas hopi ku ta posibel keiromento den ano- 
chi. Peliger ta amenasá. 


CANCER ( 21 Juni - 22 Juli) 

Ta bira tempo pa serké. Pero no bai loko-lo- 
ko. Haci tur kos poko poko pa asina majan no kay 
y jora malay. 


LEO ( 23 Juli — 22 Agostos) 

No priminti hopi anto haci nada. Pesey tene- 
bo hopi trankil. Loke bo a priminti kaba, korda 
kumpli ku nan. No sali hopi. 


VIRGO ( 23 Agosto — 22 September) 

Salimento lo judabo. Tambe pabo ta tempo 
di suerte. Cupido ta amenasabo. Felicidades. 


LIBRA ( 23 September — 22 Oktober) 

Diabiema, diasabra i diaranson ta dia di suer- 
te. Lo bo tin bo ups and downs atrobe. Buska di- 
vertishon den tempo di Carnaval. 




JNTERPRINT 



